મુખ્ય જિલ્લા આરોગ્ય અધિકારી, ડો. ડી.સી.જાગાણીની સૂચના તથા જિલ્લા એપેડેમીક ઓફિસર ડો. અજીત ઠાકરના સીધા માર્ગદર્શન હેઠળ જિલ્લા અને તાલુકા કક્ષાના અધિકારીઓના સંકલનમાં રહી ખેડા જિલ્લાની જાહેર આરોગ્ય સમિતિના ચેરમેન પ્રવિણભાઈ ઉદેસિંહ રાઠોડ તથા તાલુકા હેલ્થ ઓફિસર ડો. સૌરભ વી.શાહ, કઠલાલ તાલુકા વિકાસ અધિકારી પરમાર, કઠલાલ તાલુકા મામલતદાર બારિયા, પાલિકાના ચીફ ઓફીસર કે.કે.પ્રજાપતિ તથા પોલીસ વિભાગના કર્મચારીઓના સહયોગથી કઠલાલ તાલુકામાં વિવિધ સ્થળે દરોડા પાડવામાં આવ્યા હતા. જેમાં જાહેર વિસ્તારો જેવા કે, કઠલાલ બસ સ્ટેન્ડ વિસ્તારમાં પાંચ ગલ્લાં ચેક કરી તથા કઠલાલ ચોકડી વિસ્તાર ૩ ગલ્લાં ચેક કરી દંડ કરવામાં આવ્યો હતો. આમ, કઠલાલમાં કુલ ૮ ગલ્લાંને સ્થળ પર દંડ વસુલ કરવામાં આવ્યો હતો. અધિકારીઓ દ્વારા બીજી વખત આવો અપરાધ કરવામાં આવશે તો બમણો દંડ વસુલવામાં આવશે. તેમ કડક સુચના આપવામાં આવી હતી. વસુલ કરવામાં આવેલ દંડની રકમ ચલન દ્વારા સરકારમાં જમા કરવામાં આવી હતી. આમ, કઠલાલ તાલુકામાં તમાકુ વ્યસન મુક્તિ અભિયાન અંતર્ગત તમાકુનું વેચાણ કરનાર દુકાનદાર અને ગલ્લાઓ પર ચેતવણી દર્શાવતાં બોર્ડ લગાડવા અંગેની કાર્યવાહી કરવામાં આવી હતી.